**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 17.09.2022, ora 08.00 – 18.09.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 18.09.2022, ora 07.00**

**RÂURI**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 17.09.2022, la ora 11:45, Actualizarea de **Avertizare Hidrologică nr. 68,** valabilă în intervalul *17.09.2022 ora 12:00 – 19.09.2022 ora 12:00*, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice**: Vişeu, Iza, Tur, Someş, Crasna, Barcău, Crişul Repede, Crişul Negru, Crişul Alb, Mureş, Bega, Timiş, Bârzava, Moraviţa, Caraş, Nera, Cerna, Dunăre - afluenţii mici aferenţi sectorului amonte S.H. Gruia, Jiu, Olt, Argeş, Siret*,* cu posibile depăşiri ale **COTELOR DE APĂRARE,** astfel:

**- Cod Galben: În intervalul 17.09.2022 ora 12:00 – 19.09.2022 ora 12:00** pe râurile din bazinele hidrografice: Vişeu, Iza, Lăpuş **(judeţul Maramureş)**, Tur **(judeţul Satu Mare)**, Someşul Mare **(judeţul Bistriţa Năsăud)**, Someşul Mic – bazin superior şi afluenţi bazin mijlociu şi inferior **(judeţele: Bihor şi Cluj)**, Someş – afluenţii mici aferenţi sectorului aval S.H. Dej **(judeţele: Cluj, Sălaj, Maramureş şi Satu Mare)**, Crasna – bazin superior şi afluenţi bazin mijlociu şi inferior **(judeţele: Sălaj şi Satu Mare)**, Barcău – bazin superior şi afluenţi bazin mijlociu şi inferior **(judeţele: Sălaj şi Bihor)**, Crişul Repede – bazin superior şi afluenţi bazin mijlociu şi inferior **(judeţele: Cluj şi Bihor)**, Crişul Negru **(judeţele: Bihor şi Arad)**, Crişul Alb – bazin amonte S.H. Gurahonţ şi afluenţii aferenţi sectorului aval S.H. Gurahonţ **(judeţele: Hunedoara şi Arad)**, Mureş – bazin amonte S.H. Glodeni, Niraj **(judeţele: Harghita şi Mureş)**,Arieş **(judeţele: Alba şi Cluj)**, Suceava – bazin superior şi afluenţi bazin mijlociu şi inferior **(judeţul Suceava)**, Moldova – bazin superior şi afluenţi bazin mijlociu şi inferior **(judeţele: Suceava şi Neamţ)**, Bistriţa – bazin amonte S.H. Cârlibaba şi afluenţii aferenţi sectorului aval S.H. Cârlibaba – amonte Ac. Izvoru Muntelui **(judeţele: Suceava, Neamţ şi Harghita)**.

 **În intervalul 17.09.2022 ora 12:00 – 18.09.2022 ora 18:00** pe râurile din bazinele hidrografice: Mureş – afluenţii aferenţi sectorului aval confluenţă cu râul Târnava **(judeţele: Alba, Sibiu, Hunedoara şi Arad)**, Bega – bazin amonte S.H. Balinţ şi afluenţii aferenţi sectorului aval S.H. Balinţ – amonte S.H. Remetea **(judeţele: Timiş şi Arad)**, Timiş – bazin amonte S.H. Lugoj şi afluenţii aferenţi sectorului aval S.H. Lugoj, Bârzava, Moraviţa **(judeţele: Caraş Severin şi Timiş)**, Caraş, Nera **(judeţul Caraş Severin)**, Cerna – bazin superior şi afluenţi bazin mijlociu şi inferior **(judeţele: Hunedoara şi Caraş Severin)**, Dunăre - afluenţii mici aferenţi sectorului amonte S.H. Gruia **(judeţele: Mehedinţi şi Caraş Severin)**, Jiu – bazin amonte S.H. Sadu şi afluenţii aferenţi sectorului aval S.H. Sadu – amonte S.H. Rovinari, Gilort – bazin superior **(judeţele: Hunedoara şi Gorj)**, Motru– bazin superior şi afluenţi bazin mijlociu şi inferior **(judeţele: Gorj şi Mehedinţi)**, Olt – afluenţii aferenţi sectorului aval S.H. Sfântu Gheorghe – amonte Ac. Ioneşti **(judeţele: Harghita, Covasna, Braşov, Sibiu, Vâlcea şi Argeş)**, Olteţ – bazin superior **(judeţele: Gorj şi Vâlcea)**, Argeş – bazin superior, Dâmboviţa – bazin superior **(judeţele: Argeş şi Dâmboviţa)**.

**- COD PORTOCALIU: În intervalul 17.09.2022 ora 16:00 – 18.09.2022 ora 24:00** pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior **(judeţul Maramureş)**, Someşul Mare – bazin amonte S.H. Nepos şi afluenţii aferenţi sectorului aval S.H. Nepos **(judeţul Bistriţa Năsăud)**, Crişul Negru – bazin amonte S.H. Beiuş **(judeţul Bihor)**, Crişul Alb – bazin amonte S.H. Vaţa de Jos şi afluenţii aferenţi sectorului aval S.H. Vaţa de Jos – amonte confluenţă cu râul Sebiş **(judeţele: Hunedoara şi Arad)**, Arieş – bazin amonte S.H. Câmpeni şi afluenţii aferenţi sectorului aval S.H. Câmpeni **(judeţele: Alba şi Cluj)**.

 **În intervalul 17.09.2022 ora 16:00 – 18.09.2022 ora 12:00** pe râurile din bazinele hidrografice: Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Balinţ **(judeţul Timiş)**, Timiş – bazin amonte S.H. Sadova şi afluenţii aferenţi sectorului aval S.H. Sadova – amonte S.H. Lugoj **(judeţele: Caraş Severin şi Timiş)**, Bârzava – bazin superior, Caraş – bazin superior şi afluenţi bazin mijlociu şi inferior, Nera– bazin superior şi afluenţi bazin mijlociu şi inferior **(judeţul Caraş Severin)**.

 **Fenomenele hidrologice periculoase se pot produce cu probabilitate şi intensitate mai mare ȋn intervalul 17.09.2022 ora 22:00 – 18.09.2022 ora 16:00 pe unele râuri mici din judeţele: Maramureş, Bistriţa Năsăud şi Bihor.**

 **Se ridică începând cu data de 17.09.2022 ora 12:00 Avertizarea Hidrologică din celelalte bazine hidrografice avertizate anterior.**

Această **Avertizare Hidrologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

* *Către Prefecturile Judeţelor: Alba, Arad, Argeş, Bihor, Bistriţa-Năsăud, Braşov, Caraş-Severin, Cluj, Covasna, Dâmboviţa, Gorj, Harghita, Hunedoara, Maramureş, Mehedinţi, Mureş, Neamţ, Satu Mare, Sălaj, Sibiu, Suceava, Timiş şi Vâlcea (23 Prefecturi) - Cod Galben.*
* *Către Prefecturile Judeţelor: Alba, Arad, Bihor, Bistriţa-Năsăud, Caraş-Severin, Cluj, Hunedoara, Maramureş şi Timiş (9 Prefecturi) - Cod Portocaliu.*

**Debitele au fost în general în creștere**, ca urmare a precipitațiilor căzute în interval și propagării, exceptând râurile din bazinele hidrografice: Vedea, Siret (exceptând bazinele superioare ale afluenților săi de dreapta) și bazinele mijlocii și inferioare ale Argeșului, Ialomiței și Prutului, unde au fost relativ staționare.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste normalele lunare) pe râurile din bazinele hidrografice: Vişeu, Iza, Tur, Someş, Crasna, Crișuri, Mureş, Bega, Bârzava, Moravița, Caraș, bazinele superioare ale Jiului, Argeșului, bazinul superior și mijlociu al Bistriței și cursul superior al Trotușului și mai mici (sub 30% din mediile multianuale lunare) pe râurile din bazinele hidrografice: Bârladului și Jijiei, cursurile inferioare ale Timișului, Bistriței și pe cursul superior al Siretului.

Este în vigoare **AVERTIZAREA HIDROLOGICĂ nr. 68 din 17.09.2022**.

**Debitele vor fi în general în creștere,** ca urmare a precipitațiilor prognozate și propagării, exceptând râurile din bazinele hidrografice: Vedea, Bârlad, bazinele mijlocii și inferioare ale Argeșului, Ialomiței, Buzăului, Rm. Sărat, Putnei, Trotușului, Prutului, bazinele inferioare ale Bistriței, Moldovei, Sucevei, cursul Siretului și cele din Dobrogea, unde vor fi relativ staționare.

Sunt posibile scurgeri importante pe versanţi, torenţi şi pâraie, viituri rapide cu efecte de inundații locale și creșteri mai importante de niveluri și debite pe unele râuri mici din zonele de deal și munte, mai ales pe cele din vestul, nordul și centrul țării ca urmare a precipitațiilor prognozate sub formă de aversă, cu caracter torențial, izolat mai însemnate cantitativ.

Se menține în vigoare **AVERTIZAREA HIDROLOGICĂ nr. 68 din 17.09.2022.**

**DUNĂRE**

**Debitul** la intrarea în ţară (secţiunea Baziaş) în intervalul 17.09.2022 – 18.09.2022 **a fost în creştere, având valoarea de 2100 m3/s**, sub media multianuală a lunii **septembrie (3800 mc/s).**

În aval de Porțile de Fier debitele au fost în creștere pe sectorul Gruia – Bechet, relativ staționare pe sectorul Corabia – Zimnicea și în scădere pe sectorul Giurgiu – Tulcea.

**Debitul la intrarea în ţară (secţiunea Baziaş) va fi în creştere (2300 m3/s).**

 În aval de Porțile de Fier debitele vor fi în creştere pe sectorul Gruia – Giurgiu, staţionare la Olteniţa și în scădere pe sectorul Călăraşi – Tulcea.

**2.** **Situația meteorologică în intervalul 17.09.2022, ora 09.00 – 18.09.2022, ora 06.00**

**ÎN ŢARĂ**

**A.N.M.** a emis **o Actualizare Avertizare Meteorologică, cod Galben (MESAJ 1),** valabilă în intervalul **17.09.2022 ora 10:30 – 18.09.2022, ora 12:00,** vizând **ploi însemnate cantitativ,** conform căreia: În intervalul menționat, local în vestul, nordul, centrul țării și la munte temporar va ploua însemnat cantitativ. Cantitățile de apă vor depăși 25...30 l/mp și izolat 40...50 l/mp.

Notă: În regiunile sudice și sud-estice vor fi perioade în care pe alocuri instabilitatea atmosferică va fi accentuată și se va manifesta prin averse torențiale, descărcări electrice, grindină și vijelii.

**A.N.M.** a emis **o Avertizare Meteorologică, cod PORTOCALIU (MESAJ 1),** valabilă în data de **17.09.2022 ora 12:00 – 18.09.2022, ora 12:00,** vizând **ploi abundente,** conform căreia: În Carpații Occidentali, vestul Carpaților Meridionali și nordul Carpaților Orientali, precum și în sudul Banatului se vor acumula cantități de apă ce vor depăși 40…50 l/mp și izolat 60…70 l/mp.

**A.N.M.** a emis **o Avertizare Meteorologică, cod Galben (MESAJ 2),** valabilă în intervalul **18 septembrie, ora 02:00 – 18 septembrie, ora 20:00, v**izând **intensificări ale vântului,** conform căreia: Începând cu a doua parte a nopții de sâmbătă spre duminică vântul se va intensifica treptat în toate regiunile. În sudul, estul, centrul teritoriului și la munte vor fi viteze în general de 55...75 km/h, iar pe creste rafalele vor depăși 80...100 km/h.

*Notă: Vremea se va răci accentuat în toate regiunile, devenind deosebit de rece în vest, nord și centru. În zona montană înaltă, trecător, se vor semnala precipitații mixte*.

 Aceste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

*Către Prefecturile: Alba, Arad, Bihor, Bistriţa-Năsăud, Cluj, Harghita, Hunedoara, Maramureş, Mureş, Satu Mare, Sălaj, Sibiu, Suceava, Timiş, Tulcea şi Vâlcea (16 Prefecturi) - Cod Galben, Mesaj 1 - Avertizare Meteorologică*;

*Către Prefecturile: Alba, Arad, Argeş, Bihor, Bistriţa-Năsăud, Caraş-Severin, Cluj, Gorj, Hunedoara, Maramureş, Mehedinţi şi Timiş (12 Prefecturi) - Cod Portocaliu, Mesaj 1 - Avertizare Meteorologică*;

*Către Prefecturile: Alba, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călăraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sibiu, Suceava, Teleorman, Tulcea, Vaslui, Vâlcea, Vrancea şi Municipiul Bucureşti (38 Prefecturi) - Cod Galben, Mesaj – 2 - Avertizare Meteorologică*;

**Valorile termice au fost în scădere** față de intervalul anterior și s-au situat sub normele climatologice specifice perioadei în cea mai mare parte a țării, în special în vest, unde abaterile negative au fost de până la 9...10 grade. Excepție au făcut Dobrogea și sud-estul Munteniei, unde vremea s-a menținut caldă pentru această dată. Cerul a fost mai mult noros în vestul, nordul și centrul teritoriului, unde pe arii extinse au fost ploi ce au avut și caracter de aversă, iar în rest înnorările au fost temporare și local s-au semnalat averse ce au fost însoțite pe alocuri și de descărcări electrice. Cantitățile de apă au depășit local 15...20 l/mp și izolat 30...40 l/mp. În Munții Apuseni, la altitudini mari, spre sfârșitul intervalului au fost precipitații sub formă de lapoviță și ninsoare. Vântul a suflat slab și moderat pe parcursul zilei, cu unele intensificări pe creste și în sud-estul teritoriului, însă noaptea s-a intensificat în majoritatea zonelor, cu rafale în general între 45 și 60 km/h, iar pe creste de 70...90 km/h. Temperaturile maxime s-au încadrat între 12 grade la Șiria și 33 de grade la Adamclisi și Medgidia, iar la ora 06 valorile termice erau cuprinse între 7 grade la Șiria și Dumbrăvița de Codru și 21 de grade la Sulina și Gura Portiței. La începutul intervalului, pe alocuri, în Transilvania, s-a semnalat ceață.

*Observație: de ieri dimineață de la ora 6 au fost în vigoare 2 atenționări cod galben emise de către SRPV Sibiu.*

**LA BUCUREŞTI**

 **Valorile termice au fost în scădere** față de ziua anterioară și au caracterizat o vreme normală din punct de vedere termic. Cerul a fost temporar noros și trecător a plouat slab în unele cartiere. Vântul a suflat în general slab pe parcursul zilei, dar s-a intensificat în a doua parte a nopții, cu viteze de până la 40...45 km/h. Temperatura maximă a fost de 25 de grade la Băneasa și 26 de grade la Afumați și Filaret, iar la ora 06 se înregistrau 18 grade la toate stațiile meteo.

 **3. Prognoza meteorologică în intervalul 18.09.2022, ora 09.00 – 19.09.2022, ora 09.00**

**ÎN ŢARĂ**

**Vremea va fi vântoasă și se va răci în toată țara,** devenind deosebit de rece pentru această dată în vest, nord şi centru. Vântul va avea intensificări, mai susţinute în sud, est, centru și la munte, unde vor fi viteze în general de 55...75 km/h, iar pe creste rafalele vor depăși 80...100 km/h. În regiunile intracarpatice nebulozitatea va fi persistentă îndeosebi pe parcursul zilei, temporar va ploua, iar cantitățile de apă vor mai depăși, pe suprafețe mici, 20 l/mp. La munte, la altitudini în general de peste 1500 m, precipitaţiile vor fi şi sub formă de lapoviţă şi ninsoare. În restul teritoriului cerul va fi variabil, cu unele înnorări și izolat ploi. Temperaturile maxime se vor încadra în general între 12 și 22 de grade, iar cele minime vor fi cuprinse între 2 şi 13 grade, cu cele mai ridicate valori pe litoral.

**LA BUCUREŞTI**

**Vremea va fi vântoasă și se va răci accentuat.** Pe parcursul zilei vântul va avea intensificări susţinute, cu viteze la rafală în general de 55...65 km/h, apoi va slăbi în intensitate. Cerul va fi variabil. Temperatura maximă se va situa în jurul valorii de 22 de grade, iar cea minimă va fi de 9...10 grade, mai scăzută în zona preorășenească spre 7 grade.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 14.09.2022, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţile din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 15.09.2022 – 16.09.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

În urma incendiului de la centrala nucleară Zaporojie, Ucraina, din data de 05.03.2022, monitorizarea permanentă derulată până la acest moment de către Rețeaua Națională de Supraveghere a Radioactivității Mediului (RNSRM), coordonată de Laboratorul Național de Referință Radioactivitate (LNRR) din cadrul Agenției Naționale pentru Protecția Mediului (ANPM) nu a semnalat creșteri ale radioactivității mediului. **Valorile înregistrate sunt normale pentru această perioadă şi nu prezintă un risc pentru mediu sau populaţie.**

LNRR-ANPM a identificat și analizat diverse scenarii de monitorizare a radioactivității mediului, coroborate cu posibila evoluție a situației actuale pe plan geopolitic. Aceste scenarii au directă aplicabilitate în modul de răspuns al RNSRM în situații de urgență, astfel încât să se asigure o informare promptă a factorilor de decizie naționali și internaționali, precum și a populației.

Datele staţiilor automate sunt disponibile online pe site-ul ANPM, respectiv pe platforma EURDEP (European Radiolocical Data Exchange Platform), site-ul comisiei Europene.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

* **A.B.A. Prut-Bârlad: În judetul Vaslui**: se menţin prevederile „Planului de restricţii şi folosire a apei in perioade deficitare”, astfel: \* treapta a III-a - pentru S.C. AQUAVAS S.A. VASLUI – Sucursala Vaslui din acumularea Soleşti;
* \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti

**- Judeţul Iaşi**: Se mentine situatia de restrictii in alimentarea cu apa pentru piscicultura la folosintele: \* S.C. PISCICOLA S.RL. Iasi, S.C. Noralex S.A. Iasi si S.C. CC & PES S.R.L. Iasi prin reducerea debitelor la sursa r. Miletin – ac. Halceni corespunzător treptei a III-a de aplicare a restrictiilor**.**

- SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 - SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se impune aplicarea Planului de restrictii in alimentarea cu apa - treapta III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

**- Judeţul Botoşani:** - Se mentine situatia de restrictii in alimentarea cu apa pentru piscicultura la folosinta:
 \* S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Incepand cu data de 25.07.2022, s-a aplicat Planul de restrictii in alimenatrea cu apa - treapta a III-a, pentru A.N.I.F.Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

**- A.B.A. Siret :**

 Debitele cursurilor de apa din Bazinul hidrografic Siret precum si gradul de umplere al acumularilor, asigura in prezent cerintele utilizatorilor de apa din surse de suprafata, cu exceptia unei folosinte din **judetul Suceava**, in care se aplica planul de restrictii:

 - SPAAC Patrauti- treapta III.

 La nivelul localitatilor din b.h. Siret, au fost luate masuri de restrictionare a consumului de apa, ca urmare a debitului insuficient la sursa (subterana) in 16 UAT-uri cu sistem centralizat de alimentare cu apa:

 - jud.Suceava-1.

 - jud.Neamt -1.

 - jud.Iasi -2.

 - jud.Bacau -5.

 - jud.Vrancea -6.

 - jud.Buzau -1 (Bazin Siret).

 Sunt localitati afectate de seceta care nu dispun de sisteme centralizate ci doar de surse individuale in 22 UAT-uri:

 - jud.Suceava-10.

 - jud.Neamt-0.

 - jud.Iasi-9.

 - jud.Bacau-1.

 - jud.Vrancea-2.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**A.B.A. Dobrogea-Litoral -** Ridicarea treptelor 1, 2 si 3 de restrictii la folosintele care se alimenteaza cu apa din Dunare, pe sectorul Chiciu (km 375) - Izvoarele (km 345) - Cernavoda (km 298) - Harsova (km 238), inclusiv ridicarea treptei 1 de restrictii si a fazei de atentionare/avertizare pentru SNN CNE Cernavoda, conform prevederilor Planului de restrictii si folosire a apelor in perioadele deficitare pentru BH Dunare 2021-2025, pentru sectoarele Galati - Grindu-Isaccea si Patlageanca -Pardina-Chilia Veche, ridicarea treptelor 1,2 si 3 de restrictii iar pentru brat Macin, pe sectorul Daeni - Macin - Smardan, corespunzatoare treptei 3 de restrictii conform prevederilor Planului de restrictii si folosire a apelor in perioadele deficitare, pentru BH Dunare 2021-2025 ramane valabila.

**6. Blocaje pe cursurile de apă:**

**ABA Siret, revine cu cu urmatoarele precizari referitor la evenimentul din data de 09.06.2022, ora 14:15, produs pe DJ 207 A, loc. Lutca, com. Sagna, jud. Neamţ:**

- podul de pe DJ 207 A este prabusit in totalitate in albia raului Siret, acesta nu blocheaza momentan scurgerea apei (debitul raului Siret in sectiunea Nicolae Balcescu-aval pod, este de 22,7 mc/s), circulatia este redirecţionată pe o variantă ocolitoare;

 - în Provesul Verbal de constatare din data de 10.06.2022, intocmit de Comisia mixta constituita prin ordinul prefectului, nr. 223/09.06.2022, s-a dispus CJ Neamt efectuarea in regim de urgenta de expertize tehnice (a proiectului de executie a lucrarilor executate, a modului de respectare a proiectului si reglementarilor tehnice) si stabilirea conditiilor de dezafectare a podului;

 - SGA Neamţ a atentionat CJ Neamt privind luarea masurilor de degajare a albiei raului Siret, avand in vedere ca podul prabusit este obstacol in albie si poate bloca scurgerea apei la debite mari;

 - SGA Neamţ a informat CJSU Neamţ, ISUJ Neamţ şi CLSU Sagna, pentru monitorizarea zonei şi avertizarea riveranilor în cazul creşterii debitului râului Siret în zonă;

 Menţionăm că prognoza hidrologică de scurtă durată emisă de INHGA, nu prevede creşteri semnificative de debite pentru perioada următoare.

Direcția Comunicare